Fylkesvei 714

Fylkesvei 714 (Fv714), også kalt «Laksevegen», går mellom Hellesvik i Frøya og Stokkhaugen i Orkland. Veiens lengde var 129,1 km før 2. oktober 2015. Den 2,3 km lange strekningen mellom Breidvoll og Vikstrøm er fortsatt del av veien.

Den tar av fra europavei 39 ved Stokkhaugen og går i retning nordvest til Hemnskjel, i hovedsak gjennom Orkland kommune. Derfra går den i tunnel (Hitratunnelen) under Trondheimsleia og over til Jøsnøya på Hitra og videre over hele øya Hitra i nordvestlig retning til Kjerringvåg på Dolmøya. Her vender veien østover over Dolmøya, før den igjen vender nordover gjennom den undersjøiske Frøyatunnelen under Frøyfjorden til Hammarvika på Frøya der den følger kystlinja, først østover og deretter nordover til Hellesvik der den møter fylkesvei 716.

 Historikk 
Rundt 1980 gikk veien mellom Kjerringvåg på Dolmøya i Hitra og Ødynhaug i Orkdal, der den møtte riksvei 71. Frøya var tilknyttet via fergesambandet Kjerringvåg–Flatval. Strekningen mellom Fillvatnet og Mastad var skiltet som riksvei 726.Cappelens bil- og turistkart, dobbeltblad 5-6 (1980)

1984 ble Sandstad ferjeleie flyttet til Jøsnøya.

Da Frøyatunnelen ble åpnet 1992 ble Rv714 forlenget med et stykke av riksvei 716 til Hellesvik på Frøya.

1994 ble ferjesambandet Jøsnøya–Sunde erstattet av Hitratunnelen.

I Orkdal ble det bygd en ny strekning langs Skjenaldelva, slik at det sørlige endepunktet ble flyttet fra Ødynhaug til Gjølme, der veien møtte riksvei 710.

Før 1. januar 2010 var veien riksvei, etter at regionsreformen trådte i kraft har den status som fylkesvei.

I august 2010 startet anleggsarbeidet som vil forkorte strekningen mellom Sunde i Snillfjord og Stokkhaugen i Orkdal med cirka 12,5 km. Første del var utbedring og utvidelse av veien i Ulvstubakken, der blant annet hellningen er redusert fra ni til sju prosent. Denne delen av veien stod ferdig i oktober 2011. De neste prosjektene var bygging av tre tunneler, Valslagstunnelen (2,6 km), Fenestunnelen (1,1 km) og Brattstiåstunnelen (215 m) som startet i desember 2011 og ble åpnet i perioden februar 2013 - januar 2014. Bompenger blir innkrevet fra 28.04.2014.

Den 2. oktober 2014 ble strekningen mellom Stokkhaugen og Gjølme del av E39.Åpning 2. oktober 2015 E39 Harangen–Høgkjølen  Vegvesenet (2. oktober 2015)

Den 3. juni 2016 ble Dolmsundbrua åpnet, og forkortet veien med 6 km.Dolmsundbrua åpnes for trafikk 3. juni (Vegvesenet, 13. mai 2016)

Den 29. februar 2021 ble Åstfjordbrua, Mjønestunnelen og Slørdalstunnelen åpnet og forkortet veien med ytterligere 6 km.Fv. 714 Åstfjordkryssinga åpner for trafikk. Trøndelag fylke. Besøkt 4. mars 2021.

Kommuner og knutepunkter



 Se også 
 Ny Rv 714

 Referanser 

 Eksterne lenker 

 Vegvesenets vegkart 

Kategori:Primære fylkesveier
Kategori:Fylkesveier i Trøndelag
Kategori:Veier i Frøya
Kategori:Veier i Hitra
Kategori:Veier i Orkland

Kategori:Bomveier i Norge